ལས་རིམ་འདིའི་འོག་བོད་མིའི་སྤྱི་ཚོགས་ནང་ཡར་ཐོན་ཚོང་ལས་པ་དང༌།ཐོན་བསྐྱེད་བཟོ་བསྐྲུན་པ་སྐྱེད་སྲིང་ཡོང་ཐབས་སུ་རིག་གསར་ཚོང་ལས་ཀྱི་བསམ་བློ་ཡོད་པ་གཞོན་སྐྱེས་གྲངས་བཅུ་བདུན་གསལ་བསྒྲགས་ཀྱི་ལམ་ནས་དྲག་འདེམས་བྱུང་བ་རྣམས་ལ་རྒྱལ་ས་ལྡི་ལིར་ཚོང་ལས་གཉེར་ཕྱོགས་དང་འབྲེལ་བའི་སྔོན་འགྲོའི་སྐྱེད་སྲིང་ཟབ་སྦྱོང་དང་དེ་རྗེས་ཚོང་ལས་འགོ་འཛུགས་མ་དངུལ་གྱི་མཐུན་རྐྱེན་སྦྱོར་སྤྲོད་ཐུབ་པ་བྱུང་ཡོད།ད་ལྟའི་ཆར་ཁོང་རྣམས་རང་རང་གི་ཚོང་ལས་ཐོག་ལས་དོན་གང་ལེགས་སྤེལ་བཞིན་ཡོད།